b'\n_START_ARTICLE_\nMirko Kuhel\n_START_SECTION_\n\xc5\xbdivljenjepis\n_START_PARAGRAPH_\nKuhel je v Ljubljani kon\xc4\x8dal tri razrede gimnazije in se leta 1920 odselil v ZDA. Po prihodu v novo domovino se je vklju\xc4\x8dil v Slovensko svobodomiselno podporno zvezo in bil po njeni priklju\xc4\x8ditvi k Slovenski narodni podporni jednoti dejaven pri kulturnih dru\xc5\xa1tvih v Clevelandu. Med drugo svetovno vojno je sodeloval z L. Adami\xc4\x8dem pri pomo\xc4\x8di mati\xc4\x8dni domovini.\n_START_SECTION_\nLiterarno delo\n_START_PARAGRAPH_\nKuhel je prvi, ki je v angle\xc5\xa1\xc4\x8dino prevedel Pre\xc5\xa1ernovi pesnitvi Krst pri Savici in Povodni mo\xc5\xbe. Prevajal pa je tudi iz angle\xc5\xa1\xc4\x8dine v sloven\xc5\xa1\xc4\x8dino. Tako je v Prosveti objavil prevode pesmi E.A.Poeja Krokar in H.W.Longfellowa Bo\xc5\xbei\xc4\x8dni zvonovi._NEWLINE_Leta 1945 je Kuhel v Chicagu izdal monografijsko publikacijo Slovenija v borbi za svobodo (COBISS)'